《题金山》
宋代·真德秀

江来朱方注之东，海潮怒飞相撞舂。
天将古来义士骨，化作中央屹立之。
孤根直下二千尺，动影袅窕冲融中。
黄金侧布兰若地，凿翠面面开窗栊。
双桡伊轧破浪屋，恍忽置我高巃嵷。
是时千山雪新霁，水面月出天清空。
涛声四起人籁寂，毛发萧爽琉璃宫。
披衣明发蹑烟霭，决眦俯入归飞鸿。
襟前渤澥斂暝色，袖里岷峨吹晓风。
越南燕北但一气，尘埃野马何时穷。
苍梧虞舜不可叫，王事更恨归匆匆。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。